Ragnar Rosén

Ragnar Nikolaus Rosén (29. heinäkuuta 1898 Helsinki – 15. maaliskuuta 1964 Helsinki) oli suomalainen arkistonjohtaja ja historioitsija. Hän sai professorin arvon 1958. Rosén oli Valtionarkiston amanuenssi 1922–1937, Viipurin maakunta-arkiston hoitaja 1937–1940, ulkoministeriön arkistonhoitaja 1940–1945 ja Helsingin kaupunginarkiston hoitaja 1945–1961.Professori Ragnar Rosén kuollut (maksullinen artikkeli) Helsingin Sanomat 18.3.1964, HS Aikakone. Viitattu 3.4.2018. Hän julkaisi Suomen keskiajan historiaa ja Kymenlaakson historiaa käsitteleviä tutkimuksia.Facta 2001, WSOY 1985, 13. osa, palsta  Hänen päätyönsä oli Vehkalahden pitäjän historia I (1936). Rosén kuului Kansallisen elämäkerraston, Uuden Sukukirjan, Suomen historian käsikirjan, Kotkan historian, Helsingin kaupungin historian ja Kymin historia I:n toimituskuntiin.

Rosén oli Suomen Sukututkimusseuran esimies sekä luovutettujen alueiden historiatoimikunnan, Helsingin nimistötoimikunnan ja Helsingin historiatoimikunnan puheenjohtaja.

 Lähteet 

Luokka:Suomalaiset arkistonhoitajat
Luokka:Suomalaiset professorin arvonimen saaneet
Luokka:Suomalaiset historioitsijat
Luokka:Suomalaiset keskiajantutkijat
Luokka:Vuonna 1898 syntyneet
Luokka:Vuonna 1964 kuolleet